**СЛУЖБЕНИ ГЛАСНИК**

**ОПШТИНЕ НОВО ГОРАЖДЕ**

|  |  |
| --- | --- |
| Година XVII – број 4 | Уторак, 22.03.2022. године |

**Скупштина**

На основу члана 50.Закона о уређењу простора и грађењу /Службени гласник Републике Српске број: 40/13, 106/15, 3/19 и 84/19/; члана 39. и 82. Закона о локалној самоуправи /Службени гласник 97/16,36/19 и 61/21/ и члана 37 Статута општине Ново Горажде /Службени гласник 4/15 и 4/17, Скупштина општине Ново Горажде на приједлог Начелника општине Ново Горажде на првој редовној сједници одржаној дана 22.03.2022. године донијела је

**О Д Л У К У**

**О усвајању Регулационог плана за проширење градског гробља у Доњој**

**Сопотници, општина Ново Горажде**

I

Усваја се Регулациони план за проширење градског гробља у Доњој Соптници, општина Ново Горажде /у даљем тексту : План/.

II

Елаборат Плана састоји се од текстуалног и графичког дијела.

ТЕКСТУАЛНИ ДИО

**А) УВОДНО ОБРАЗЛОЖЕЊЕ**

**Б) СТАЊЕ ОРГАНИЗАЦИЈЕ, УРЕЂЕЊА И КОРИШЋЕЊА ПРОСТОРА**

1. Просторна цјелина

2. Природни услови

2.1. Геологија

2.2. Рељеф и хидриграфија

2.3. Геолошки састав и грађа терена

2.4. Инжињерско-геолошке карактеристике

2.5. Сеизмичке карактеристике

3. Валоризација

4. Власништво над земљиштем

5. Могућности парцелације

6. Заштита објеката културно-историјског и природног насљеђа

7. Услови заштите људи и добара за случај елементарних непогода,

ратних катастрофа и технолошких акцидената

8. Могућности кретања лица са умањеним тјелесним способностима

9. Инфраструктура - комунална опремљеност и уређеност простора

9.1. Саобраћај

9.2. Хидротехничка инфраструктура

9.3. Електроенергетика

9.4. Телекомуникације

10. Животна средина

11. Биланси коришћења површина, ресурса и објеката

12. Оцјена природних и створених услова

**В) ПОТРЕБЕ, МОГУЋНОСТИ И ЦИЉЕВИ ОРГАНИЗАЦИЈЕ, УРЕЂЕЊА И КОРИШЋЕЊА ПРОСТОРА**

1. Потребе

2. Инфраструктура

2.1. Саобраћај

2.2. Водовод и канализациј

2.3. Електроенергетика

3. Систем зелених површина

4. Животна средина

5. Биланс потреба и могућности

**Г) ПЛАН ОРГАНИЗАЦИЈЕ, УРЕЂЕЊА И КОРИШЋЕЊА ПРОСТОРА**

1. Организација простора

2. Зеленило

3. Општи урбанистичко-технички услови

4. Инфраструктура

4.1. Саобраћај

4.2. Водовод и канализација

5. Парцелација, грађевинске и регулационе линије

5.1. Парцелација

5.2. Грађевинске и регулационе линије

6. Систем зелених површина

7. Животна средина

8. Услови за очување, заштиту и презентацију природног и културног насљеђа

9. Заштита од елементарних непогода, техничких опасности и ратних дејстава

11. Услови за уклањање баријера за кретање лица са умањеним тјелесним способностима

12. Планирани биланси

Д) ЕКОНОМСКА ВАЛОРИЗАЦИЈА ПЛАНА

E) СМЈЕРНИЦЕ ЗА ДАЉЕ ПРОВОЂЕЊЕ ПЛАНА

Прилог бр. 1: Одлука о приступању изради Регулационог плана за проширење градског гробља у Доњој Сопотници, општина Ново Горажде.

III ГРАФИЧКИ ДИО

1. ГЕОДЕТСКА ПОДЛОГА P 1: 1000
2. ИНЖЕЊЕРСКО ГЕОЛОШКА КАРТА Р 1:1000
3. ПЛАН ПРОСТОРНЕ ОРГАНИЗАЦИЈЕ Р 1:100
4. ПЛАН САОБРАЋАЈА И НИВЕЛАЦИЈЕ 1:1000
5. ПЛАН ИНФРАСТРУКТУРЕ-хидротехника Р1:1000
6. ПЛАН ИНФРАСТРУКТУРЕ –електротехника Р 1:1000
7. ПЛАН ГРАЂЕВИНСКИХ И РЕГУЛАЦИОНИХ ЛИНИЈА Р 1:500
8. ПЛАН ПАРЦЕЛАЦИЈЕ Р 1:500

III

Елаборат плана израђен је у „Урбис Центар“ д.о.о. Бања Лука, у септембру 2021.године и чини саставни дио ове Одлуке.

Елаборат из претходног става овог члана налази се у прилогу ове Одлуке.

IV

Eлаборат Плана је документ просторног уређења на основу којег се разрађују и дефинишу услови за пројектовање и грађење објеката, односно на основу којих се простор непосреднмо приводи планинарој намјени.

V

План се излаже на стални јавни увид код општинског органа управе надлежног за послове просторног уређења.

VI

О провођењу ове Одлуке стараће се Одсјек за просторно уређење и стамбено-комуналне послове општине Ново Горажде.

VII

Ова Одлука ступа на снагу осмог дана од дана објављивања у „Службеном гласнику општине Ново Горажде“.

**Број: 01/1-052-1-2/22**

**Ново Горажде, 22.03.2022. године**

**ПРЕДСЈЕДНИК**

**Ибрахим Дрљевић , с.р**

На основу члана 7. Закона о комуналним таксама (''Службени гласник Републике Српске'' број: 4/12, 123/20 и 119/21), Скупштина општине Ново Горажде на првој редовној сједници, одржаној дана 22.03.2022. године доноси

**ОДЛУКУ**

**о измјенама и допунама Одлуке о комуналним таксама**

Члан 1.

(1) У одлуци о комуналним таксама (,,Службени гласник општине Ново Горажде'' број: 4/17 и 5/18) у члану 1. у ставу 2. алинеја друга, четврта, пета, шеста, седма и осма бришу се.

(2) Досадашње алинеје трећа и девета постају алинеје друга и трећа.

(3) Додаје се алинеја четврта и гласи:

''-коришћење простора за паркирање моторних, друмских и прикључних возила на уређеним и обиљеженим мјестима, одређеним за то актом скупштине јединице локалне самоуправе.

(4) У ставу (2) члана 1. Одлуке, брише се алинеја 9.''

Члан 2.

(1) У члану 6. тачка д) мијења се и гласи:

''д) удружења од јавног интереса за Републику Српску, а којима је то својство признато у складу са актом којим се уређује додјела и престанак статуса удружења од јавног интереса,''.

(2) У тачки ђ) тачка на крају текста замјењује се запетом и додају се ријечи:

''особе са инвалидитетом које имају 80% инвалидитета и особе са тјелесним оштећењима од 70-100%, родитељ или старатељ који има статус лица које се стара о лицу са инвалидитетом, односно лице којем је рјешењем тај статус утврђен,''

(3) Послије тачке ђ) додају се нове тачке е) и з) које гласе:

''е) предузетници који, у смислу закона којим се уређује порез на доходак, имају статус малог предузетника,

з) обвезници комуналних такси за 12 мјесеци од регистрације.''

Члан 3.

У члану 8. став 1. ријечи ''алинеја 1, 2, 3, 4, 5, 6, 7, и 8'' мијењају се ријечима ''алинеја 1., 2. и 4.''.

Члан 4.

Члан 9. Одлуке брише се, а досадашњи чланови од 10 до 13, постају чланови од 9 до 12.

Члан 5.

У члану 10 ријечи ''алинеја 1., 2., 3., 4., 5., 6., 7., и 8.'' замјењују се ријечима ''алинеја 1., 2. и 4.'' и ријечи ''алинеја 9.'' замјењују се ријечима ''алинеја 3.''.

Члан 6.

Поглавља тарифни бројeви II, IV, V,VI, VII и VIII бришу се, а досадашња поглавља тарифни бројеви III и IX постају тарифни бројеви II и III.

Члан 7.

Ова одлука ступа на снагу осмог дана од дана објављивања у ,,Службеном гласнику општине Ново Горажде''.

**Број: 01/1-052-1-3/22**

**Ново Горажде, 22.03.2022. године**

**ПРЕДСЈЕДНИК**

**Ибрахим Дрљевић , с.р**

На основу члана 4. став (1) Закона о административним таксама („Службени гласник Републике Српске“, број: 100/11, 103/11, 67/13 и 123/20), Скупштина општине Ново Горажде на првој редовној сједници одржаној дана 22.03.2022. године д о н о с и

**О Д Л У К У**

**о измјени и допуни Одлуке о административним таксама**

Члан 1.

У члану 12. Одлуке о административним таксама („Службени гласник општине Ново Горажде“, број: 8/13, 9/13 и 17/15), након тачке 27. додају се тачке 28. и 29. које гласе:

„28. Захтјеве, молбе, приједлоге, пријаве

29. Изводе, увјерења, потврде.“

Члан 2.

Тарифни број 5. Одлуке из претходног члана, мијења се и гласи:

„**Тарифни број 5**

За списе и радње у вези са регистрацијом предузетника, плаћају се таксе у сљедећим износима:

а) за оснивање – 30 КМ,

б) за промјене података уписаних у регистар – 20 КМ,

в) за престанак обављања дјелатности – 10 КМ,

г) за припремне радње – 10 КМ,

д) за резервацију пословног имена које обухвата регистрацију и брисање – 15 КМ,

НАПОМЕНА: Ако се захтјев у вези са регистрацијом подноси електронским путем, износ таксе из става 3. овог члана умањује се за 50%.“

Члан 3.

Ова Одлука ступа на снагу осмог дана од дана њеног објављивања у „Службеном гласнику општине Ново Горажде.“

**Број: 01/1-052-1-4/22**

**Ново Горажде,22.03.2022. године**

**ПРЕДСЈЕДНИК**

**Ибрахим Дрљевић , с.р**

На основу члана 8. став (4) Закона о порезу на непокретности („Службени гласник Републике Српске“, број: 91/15), Скупштина општине Ново Горажде, на првој редовној сједници, одржаној дана 22.03.2022. године, д о н о с и :

**О Д Л У К У**

**о висини стопе пореза на непокретности на подручју општине Ново Горажде за 2022. годину**

Члан 1.

Овом Одлуком се утврђује висина стопе пореза на непокретности из члана 8. став (1) Закона о порезу на непокретности на подручју општине Ново Горажде за 2022. годину , као и висина стопе пореза на непокретности у којима се непосредно обавља производна дјелатност из члана 8. став (2) Закона о порезу на непокретности на подручју општине Ново Горажде за 2022. годину.

Члан 2.

Висина стопе пореза на непокретности из члана 8. став (1) Закона о порезу на непокретности на подручју општине Ново Горажде за 2022. годину се утврђује у висини од 0,06 %.

Члан 3.

Висина стопе пореза на непокретности у којима се непосредно обавља производна дјелатност из члана 8. став (2) Закона о порезу на непокретности на подручју општине Ново Горажде за 2022. годину се утврђује у висини од 0,06 %.

Члан 4.

Под непокретностима се подразумијева земљиште са свим оним што је трајно спојено са њим, што је изграђено на површини, изнад или испод земљишта.

Члан 5.

Непокретности у смислу члана 3. ове Одлуке су објекти за производњу и објекти за складиштење сировина, полупроизвода и готових производа, уколико чине заокружену производну цјелину.

Члан 6.

Задужује се Одсјек за просторно уређење и стамбено комуналне послове да ову Одлуку достави Пореској управи Републике Српске, Подручна јединица Рогатица, у року од три дана од дана њеног доношења.

Члан 7.

Ова Одлука ступа на снагу осмог дана од дана њеног објављивања у „Службеном гласнику општине Ново Горажде.“

**Број: 01/1-052-1-5/22**

**Ново Горажде, 22.03.2022. године**

**ПРЕДСЈЕДНИК**

**Ибрахим Дрљевић , с.р**

На основу чланова 23, 39. и 82. Закона о локалној самоуправи („Службени гласник Републике Српске“ број: 97/16 и 36/19), чланова 12, 16, 19, 119 и 127. Закона о спорту („Службени гласник Републике Српске“ број: 79/20) и чланова 37. и 65. Статута Општине Ново Горажде („Службени гласник општине Ново Горажде“, број: 4/15 и 4/17), Скупштина Општине Ново Горажде на првој редовној сједници одржаној дана 22.03.2022. године д о н о с и:

**ОДЛУКУ**

**О ФИНАНСИРАЊУ**

**У ОБЛАСТИ СПОРТА И ФИЗИЧКЕ КУЛТУРЕ**

**ОПШТИНЕ НОВО ГОРАЖДЕ**

Предмет одлуке

Члан 1.

Одлуком о финансирању у области спорта и физичке културе општине Ново Горажде (у даљем тексту Одлука) утврђују се услови, критеријуми и начин расподјеле средстава у области спорта и физичке културе која се примјењују на сва спортска удружења (клубове) и на све остале спортске субјекте на подручју општине Ново Горажде. Овом одлуком обухваћена је и категоризација спортова који су заступљени на територији општине Ново Горажде.

Члан 2.

Средства за остваривање потреба и интереса у области спорта на територији општине Ново Горажде, утврђених Законом о спорту (у даљем тексту: Закон), обезбјеђују се у буџету Општине.

Члан 3.

Право на финансијска средства из буџета општине Ново Горажде имају спортска удружења (клубови) која доприносе развоју спорта, те основне и средња школа а чије је сједиште на подручју општине Ново Горажде, уз услов да задовољавају критеријуме предвиђене овом Одлуком.

Јавни позив

Члан 4.

Расподјела средстава вршиће се на основу јавног позива који расписује Начелник општине Ново Горажде.

Јавни позив биће објављен на званичној интернет страници општине Ново Горажде, огласној табли општине Ново Горажде.

Члан 5.

Расподјелу средстава врши Комисија за расподјелу средстава за спорт и физичку културу (у даљем тексту Комисија), коју именује Начелник општине.

Комисија броји 5 (пет) чланова а један од чланова комисије је службеник задужен за спорт и физичку културу, који врши стручне, административне и друге послове за потребе Комисије.

Члан 6.

Захтјев за додјељивање средстава за финансирање и суфинансирање спортских удружења, школског спорта и физичке културе подноси се на прописаним обрасцима.

Захтјев за додјелу средстава се подноси у пријемну канцеларију Општинске управе, лично или путем поште.

Члан 7.

Комисија утврђује приједлог Одлуке о расподјели средстава на основу програма рада и финансијског плана за годину у којој се средства додјељују као и на основу поднесеног извјештаја о раду и утрошку средстава у претходној години.

Приједлог Одлуке из претходног става Комисија доноси у року од 15 дана од дана истека рока из Јавног позива за доставу захтјева за додјељивање средстава, и објављује на огласној табли и званичној интернет страници општине Ново Горажде.

Корисници средстава из члана 3. ове Одлуке имају право приговора на приједлог Одлуке о расподјели средстава у року од 8 дана од дана објављивања приједлога Одлуке о расподјели средстава.

Приговор се подноси Начелнику општине Ново Горажде у писаној форми, у пријемну канцеларију Општинске управе, лично или путем поште.

Коначну Одлуку о расподјели средстава доноси Начелник општине у року од 8 дана од дана истека рока за подношење приговора.

Одлука о расподјели средстава се објављује на огласној табли и званичној интернет страници општине Ново Горажде, и доставља у писаној форми сваком апликанту појединачно.

Категоризација спортова

Члан 8.

Категоризацијом спортова обухваћени су спортови који су заступљени на територији општине Ново Горажде, сходно Правилнику о категоризацији спортова са номенклатуром спортских грана и грана спорта у Републици Српској, као и потреби за стварањем услова за бржи развој оних спортова који имају могућност да допринесу интезивније учешће грађана, а посебно дјеце и омладине у спорт и афирмацију спорта у Новом Горажду.

Члан 9.

Категоризација спортова из члана 8. ове Одлуке врши се према: броју активних спортиста, пружања могућности за укључивање дјеце и омладине и општем утицају спорта на квалитет живота, броју регистрованих клубова у гранском савезу, броју активних чланова у спортској грани, чланству спортске гране у Међународном олимпијском комитету, друштвеном значају (заступљености спорта у свијету), традицији у свијету.

Члан 10.

Приоритетне гране спортова на територији општине Ново Горажде, према критеријима из члана 8. и 9. сврстане су, по важности и значају, на сљедећи начин:

1. категорија - фудбал

2. категорија - кошарка, одбојка , рукомет,

3. категорија - борилачки спортови (карате),

4. категорија - стрељаштво, тенис, спортови инвалидних лица,

5. категорија - спортска удружења у којима је удружено више клубова исте спортске гране и друштва у којима је удружено више спортских грана,

6. категорија - турнирска такмичења,

7. категорија - спортови промотивног карактера.

Спортови који нису обухваћени овом категоризацијом, а буду формирани након доношења ове Одлуке сврставају се у категорију 8.

Критеријуми за додјелу средстава спортским удружењима

Члан 11.

Расподјела средстава спортским удружењима вршиће се на основу бодовања, према сљедећим критеријумима:

1. Стручни рад са млађим селекцијама (1 - 5 бод.),

2. Број чланова и активних спортиста у клубу (5 – 20 бод.),

3. Традиција клуба и постигнути резултати (1 – 10 бод.),

4. Број такмичења у коме се такмиче селекције клуба (млађи пионири, пионири, кадети, јуниори, сениори (2 – 10 бод.),

5. Припадност приоритетној грани спорта (1 – 8 бод.),

6. Клубови који се организују у спортска друштва и у којима је удружено више спортских грана (1 – 5 бод.),

7. Степен - ранг такмичења (5 – 30 бод.),

8. Масовност гране спорта и број регистрованих клубова (1 – 10 бод.),

9. Обавезно такмичење у некој од лига коју организује кровни савез или асоцијација (1 – 10 бод.),

10. Атрактивност спорта у Републици Српској и свијету (1 – 8 бод.),

11. Учешће клуба на званичним међународним такмичењима (1 – 10 бод.),

Члан 12.

Спортска удружења из члана 3. ове Одлуке могу да поднесу захтјев за додјелу средстава из буџета општине Ново Горажде под условом да:

1. послују на недобитној основи

2. имају сједиште организују на територији Општине

3. су уписани у регистар код надлежног органа

4. имају потврду о пореској регистрацији (ЈИБ)

5. имају активан трансакцијски рачун у банци

6. су директно одговорна за припрему и извођење програма

7. нису у поступку ликвидације, стечаја и под привременом забраном обављања дјелатности

8. немају блокаду пословног рачуна

9. су доставили извјештај о утрошку средстава додјељених из буџета Општине у претходној години/по претходном јавном позиву

Члан 13.

По објављеном јавном позиву апликанти из члана 3. ове Одлуке су дужни да поднесу сљедећу документацију:

- испуњен и потписан пријавни образац овјерен печатом подносиоца захтјева

- Статут (копија)

- рјешење о регистрацији код надлежног органа (копија)

- увјерење о пореској регистрацији – ЈИБ (копија)

- уговор са банком с наведеним трансакцијским рачуном (копија)

- програм рада за наредну годину са приједлогом финансијског плана

- доказ да не постоји блокада пословног рачуна

Члан 14.

Средства додјељена спортским удружењима из буџета општине Ново Горажде могу бити утрошена за сљедеће намјене:

- накнаде по основу ангажовања спортских стручњака који учествују у реализацији програма (тренери)

- таксе и други трошкови службених лица

- трошкови стручне едукације

- котизације, чланарине

- накнаде за израду завршног рачуна удружења

- трошкови исхране спортиста

- стипендије спортистима

- трошкови љекарских прегледа спортиста

- трошкови регистрације играча

- трошкови набавке опреме за играче

- трошкови набавке спортских реквизита и опреме за одржавање спортских терена

- трошкови путовања и дневница

- трошкови превоза

- трошкови регистрације возила

- трошкови горива и мазива

- трошкови закупа спортских објеката

- услуге одржавања хигијене у спортским објектима и набавка средстава за чишћење

- трошкови комуналних услуга

- други трошкови неопходни за реализацију програма (ширење информација, штампање плаката, канцеларијски материјал)

Члан 15.

Средства додијељена спортским удружењима из буџета општине Ново Горажде не могу бити утрошена за сљедеће намјене:

- покривање губитака

- отплата рата по основу закључених уговора (лизинг, кредит)

- куповина алкохолних пића и дувана

- затезне камате и казне, осим казни надлежног савеза

- губици због промјене курса валуте на финансијском тржишту

Члан 16.

У случају злоупотребе и лажног приказивања података везаних за рад спортских удружења, иста неће бити финансирана из буџета Општине у периоду од 3 године.

Школски спорт

Члан 17.

Средства за школски спорт, сходно Правилнику о организовању школског спорта у Републици Српској, расподјељују се за сљедеће намјене:

- школска такмичења

- љекарски преглед ученика – учесника школских такмичења

- превоз ученика на такмичења

- набавку пехара, диплома, захвалница побједницима на спортским такмичењима,

- набавка спортске опреме за такмичења

Организатор школског такмичења подноси захтјев за додјелу финансијских средстава за одржавање школског такмичења,

Захтјев мора да садржи спецификацију јасно дефинисаних трошкова за такмичење и саставни је дио ове Одлуке.

Финансирање физичке културе - резерва

Члан 18.

Носиоци програма из члана 3. ове Одлуке подносе Комисији захтјев са образложењем за додјелу средстава.

Захтјев за додјелу средстава из претходног става је саставни дио ове Одлуке.

Члан 19.

За средства из претходног члана апликанти могу подносити захтјеве током цијеле буџетске године.

Члан 20.

Расподјелу средстава, која су предвиђена као резерва за спорт одобрава Начелник на приједлог Комисије за расподјелу средстава која провјерава оправданост захтјева.

Члан 21.

Додјела средстава из члана 20. ове Одлуке се врши за сљедеће намјене:

- финансирање развоја омладинског спорта,

- финансирање непланираних трошкова спортских клубова који се нису могли предвидјети на почетку календарске године,

- награђивање посебних успјеха спортских клубова у току календарске године,

- финансирање одласка клубова на такмичења која нису планирана редовним програмом

- организацију спортских догађаја која се нису могла предвидјети кроз редован програм

- додатна финансијска средства за прелазак клуба у виши ранг такмичења због повећаних трошкова у наставку првенства,

- за набавку спортске опреме и реквизита који нису планирани редовним програмом,

- финансирање програма клубова регистрованих у току буџетске године (укључујући спорт инвалидних лица и рекреативног спорта).

Извјештавање

Члан 22.

Извјештај о утрошеним средствима обухвата наративни и финансијски дио.

Извјештаји из претходног става се подносе Одсјеку за финансије, управљање развојем, привреду и друштвене дјелатности..

Члан 23.

Корисник средстава је дужан да изврши поврат дозначених средстава у буџет општине Ново Горажде, те губи право на суфинансирање из буџета општине Ново Горажде у наредној години, уколико:

* својим пропустом не изврши реализацију програма рада удружења,
* средства утроши ненамјенски,
* не достави у предвиђеном року извјештај о утрошку средстава,
* престане да испуњава услове који су на основу ове Одлуке потребни за добијање средстава,
* спријечи или онемогући спровођење контролних мјера,

Контрола потрошње средстава и реализације програма

Члан 24.

Спортско удружење (клуб) коме су средства додијељена у обавези је да води све потребне евиденције које Одсјеку за финансије, управљање развојем, привреду и друштвене дјелатности омогућавају спровођење контроле утрошка средстава и реализације програма.

Корисник средстава је у обавези да овлашћеним лицима Општинске управе општине Ново Горажде омогући увид у цјелокупну документацију и у поступку контроле пружи сва потребна обавјештења.

Члан 25.

Спортско удружење (клуб) коме су средства додијељена за такмичарски спорт и носилац одобреног програма дужан је да намјенски користи средства добијена из буџета општине Ново Горажде.

Корисник буџетских средстава из става 1. у обавези је да набавку добара, услуга или радова врши у складу са законом којим се уређују јавне набавке.

Члан 26.

Измјене у погледу одобрених средстава за реализацију активности из програма рада клуба могу се извршити ако се тиме не угрожава циљ програма.

Захтјев за сагласност на измјене подноси се комисији из члана 5. Ове Одлуке.

Члан 27.

Одобрено, односно започето финансирање реализације програма може се обуставити ако корисник средстава није доставио извјештај са потребном комплетном документацијом о остваривању програма или дијелова програма и коришћењу средстава буџета општине Ново Горажде.

Завршне одредбе

Члан 28.

Ова Одлука ступа на снагу осмог дана од дана објављивања у „Службеном гласнику општине Ново Горажде“.

**Број: 01/1-052-1-6/21**

**Ново Горажде, 22.03.2022. године**

**ПРЕДСЈЕДНИК**

**Ибрахим Дрљевић , с.р**

На основу чланова 39. и 82. Закона о локалној самоуправи (``Службени Гласник Републике Српске``, број: 97/16 и 36/19) и чланова 37. и 65. Статута општине Ново Горажде (``Службени Гласник општине Ново Горажде``, број: 4/15 и 4/17), Скупштина општине Ново Горажде на првој редовној сједници одржаној дана: 22.03.2022. године доноси:

**О Д Л У К У**

**о усвајању Програма развоја спорта општине Ново Горажде за период 2021-2025. године**

**Члан 1.**

Усваја се Програм развоја спорта општине Ново Горажде за период 2021-2025. године, у даљем тексту Програм.

**Члан 2.**

Програм чини саставни дио ове Одлуке.

**Члан 3.**

За реализацију Програма задужује се Начелник општине и Јединица за управљање развојним активностима.

**Члан 4.**

Ова одлука ступа на снагу осмог дана од објављивања у ``Службеном гласнику Општине Ново Горажде``.

**Број: 01/1-052-1-7/21**

**Ново Горажде, 22.03.2022. године**

**ПРЕДСЈЕДНИК**

**Ибрахим Дрљевић , с.р**

На основу члана 17. Закона о статусу функционера јединице локалне самоуправе („Службени гласник Републике Српске“, број: 96/05 и 98/13), Скупштина општине Ново Горажде, на првој редовној сједници, одржаној дана 22.03.2022. године, доноси:

**О Д Л У К У**

**о висини плате функционера општине Ново Горажде** **који своју дужност обављају са статусом запосленог лица**

Члан 1.

Овом Одлуком одређује се висина плате функционера општине Ново Горажде који своју дужност обављају са статусом запосленог лица.

Члан 2.

Начелнику општине Ново Горажде одређује се плата у висини од три просјечне плате исплаћене у општинској управи општине Ново Горажде у 2021. години.

Члан 3.

Замјенику начелника општине Ново Горажде одређује се плата у висини од 75% плате начелника општине, утврђене на начин из члана 2. ове Одлуке.

Члан 4.

Обрачун плата из ове Одлуке вршиће Одсјек надлежан за финансије Општинске управе општине Ново Горажде.

Члан 5.

Ступањем на снагу ове Одлуке, престају да важе одредбе Одлуке о висини плате функционера општине Ново Горажде („Службени гласник општине Ново Горажде“ број: 16/16).

Члан 6.

Ова Одлука ступа на снагу осмог дана од дана њеног објављивања у „Службеном гласнику општине Ново Горажде“.

**Број: 01/1-052-1-8/22**

**Ново Горажде, 22.03.2022. године**

**ПРЕДСЈЕДНИК**

**Ибрахим Дрљевић , с.р**

На основу члана 39. и 82. Закона о локалној самоуправи („Службени гласник Републике Српске“, број: 97/16, 36/19 и 61/21), Скупштина општине Ново Горажде на првој редовној сједници одржаној дана 22.03.2022. године д о н о с и :

**О Д Л У К У**

**о утврђивању права на новчану накнаду предсједнику и потпредсједнику Скупштине општине Ново Горажде**

Члан 1.

Овом Одлуком утврђује се право на мјесечну новчану накнаду предсједнику Скупштине Општине Ново Горажде Ибрахиму Дрљевићу и потпредсједнику Скупштине Општине Ново Горажде Фуаду Машићу.

Члан 2.

(1) Накнада из члана 1. ове Одлуке утврђује се у износу од по једне и по просјечне плате исплаћене у Општинској управи општине Ново Горажде у претходној години.

(2) Предсједник и потпредсједник Скупштине Општине Ново Горажде не остварују право на одборнички додатак у износу од 400,00 КМ, а који је утврђен посебном одлуком

Члан 3.

Накнада из члана 1. ове Одлуке терети средства Буџета општине Ново Горажде, а за реализацију ове Одлуке задужује се Одсјек Општинске управе општине Ново Горажде надлежан за послове финансија.

Члан 4.

Ступањем на снагу ове Одлуке престаје да важи Одлука о утврђивању права на новчану накнаду предсједнику и потпредсједнику Скупштине општине Ново Горажде („Службени гласник општине Ново Горажде“, број: 16/16).

Члан 5.

Ова Одлука ступа на снагу осмог дана од дана њеног објављивања у „Службеном гласнику општине Ново Горажде“.

**Број: 01/1-052-1-9/21**

**Ново Горажде, 22.03.2022. године**

**ПРЕДСЈЕДНИК**

**Ибрахим Дрљевић , с.р**

На основу члана 41. став (4) Закона о локалној самоуправи („Службени гласник Републике Српске“, број: 97/16, 36/19 и 61/21), Скупштина општине Ново Горажде на првој редовној сједници, одржаној дана 22.03.2022. године д о н о с и

**О Д Л У К У**

**о измјени Одлуке о утврђивању висине накнаде одборницима у Скупштини општине Ново Горажде**

Члан 1.

Тачка II Одлуке о утврђивању висине накнаде одборницима у Скупштини општине Ново Горажде („Службени гласник општине Ново Горажде“, број: 18/15 и 1/16), мијења се и гласи:

„II

На име извршења одборничких дужности, одборнику Скупштине општине Ново Горажде припада накнада у висини од 400,00 КМ мјесечно.“

Члан 2.

Ова Одлука ступа на снагу осмог дана од дана њеног објављивања у „Службеном гласнку општине Ново Горажде.“

**Број: 01/1-052-1-10/22**

**Ново Горажде, 22.03.2022. године**

**ПРЕДСЈЕДНИК**

**Ибрахим Дрљевић , с.р**

На основу члана 129. Пословника Скупштине општине Ново Горажде, („Службени гласник општине Ново Горажде“, број: 6/05, 3/09 и 4/17), Скупштина општине Ново Горажде, на првој редовној сједници одржаној дана 22.03.2022. године, д о н о с и

**О Д Л У К У**

**о усвајању приједлога текста аутентичног тумачења**

Члан 1.

Усваја се приједлог текста аутентичног тумачења члана 31. став 1. Пословника Скупштине општине Ново Горажде, утврђен од стране Комисије за прописе Скупштине општине Ново Горажде.

Члан 2.

У смислу одредаба члана 1. ове Одлуке, текст аутентичног тумачења гласи: „Састав Комисије за избор и именовање у актуелном сазиву Скупштине општине Ново Горажде чине два одборника Савеза независних социјалдемократа, један одборник коалиције СДА-СБиХ, те два одборника из осталих политичких субјеката који су заступљени у Скупштини. Свако другачије именовање овог радног тијела у актуелном сазиву Скупштине општине је именовање које је супротно Пословнику и закону, а сваки даљи рад Скупштине након таквог именовања је незаконит. Именовањем чланова Комисије за избор и именовање на начин супротан овако утврђеном принципу сматраће се да је сједница Скупштине општине Ново Горажде прекинута без изјашњавања одборника о прекиду сједнице.“

Члан 3.

Сагласно одредбама члана 126. Пословника, аутентично тумачење се примјењује и важи од дана примјене одредаба члана 31. став 1. Пословника Скупштине општине Ново Горажде.

Члан 4.

Ова Одлука ступа на снагу осмог дана од дана њеног објављивања у „Службеном гласнику општине Ново Горажде“, а објавиће се и на огласној табли општине Ново Горажде.“

**Број: 01/1-052-1-13-1/22**

**Ново Горажде, 22.03.2022. године**

**ПРЕДСЈЕДНИК**

**Ибрахим Дрљевић , с.р**

**ПРОГРАМ РАЗВОЈА СПОРТА ОПШТИНЕ**

**НОВО ГОРАЖДЕ**

**ЗА ПЕРИОД 2021-2025. ГОДИНЕ**

САДРЖАЈ

1. УВОДНЕ НАПОМЕНЕ

2. ОСНОВНИ ПРАВЦИ ПРОГРАМА

2.1 ВИЗИЈА

2.2 МИСИЈА

2.3 ПРИСТУП

2.4 ОЧЕКИВАНИ ИСХОДИ

3. ФОКУС

3.1 МЛАДИ

3.2 ВРХУНСКИ СПОРТ

3.3. РЕКРЕАЦИЈА

3.4. СПОРТСКА ИНФРАСТРУКТУРА

4. ИЗАЗОВИ ЗА РЕАЛИЗАЦИЈУ ПРОГРАМА

4.1 ПРОМЈЕНА НАВИКА

4.2 ПРОМЈЕНЕ ДЕМОГРАФСКЕ СЛИКЕ ОПШТИНЕ НОВО ГОРАЖДЕ

4.3 ОДРЖИВОСТ И СПОСОБНОСТ ОРГАНИЗАЦИЈЕ

5. СТРАТЕШКИ ОКВИР

6. ЧИНИОЦИ СИСТЕМА СПОРТА ОПШТИНЕ НОВО ГОРАЖДЕ И

ПРАВНИ ОКВИР У КОЈЕМ ДЈЕЛУЈЕ СИСТЕМ

7. ПРИОРИТЕТИ ПРОГРАМА

7.1 РАЗВОЈ СПОРТА ДЈЕЦЕ И ОМЛАДИНЕ

7.2 РАЗВОЈ И УНАПРЕЂЕЊЕ ВРХУНСКОГ СПОРТА

7.3 РАЗВОЈ И УНАПРЕЂЕЊЕ РЕКРЕАТИВНИХ ПРОГРАМА

7.4 РАЗВОЈ И УНАПРЕЂЕЊЕ СПОРТСКЕ ИНФРАСТРУКТУРЕ

8. ОСТАЛИ ЦИЉЕВИ

8.1 ТУРИЗАМ, ЖИВОТНА СРЕДИНА

8.2 МЕДИЈИ У СПОРТУ

8.3 НЕГАТИВНЕ ПОЈАВЕ У СПОРТУ

9. СПРОВОЂЕЊЕ, ПРАЋЕЊЕ, ОЦЈЕЊИВАЊЕ И ИЗВЈЕШТАВАЊЕ

9.1. СПРОВОЂЕЊЕ

9.2. ПРАЋЕЊЕ

9.3. ОЦЈЕЊИВАЊЕ

9.4 ИЗВЈЕШТАВАЊЕ

10. ФИНАНСИЈСКИ ЕФЕКТИ ПРОГРАМА

1. УВОДНЕ НАПОМЕНЕ

Законом о спорту је дефинисано да је спорт у Републици Српској дјелатност од општег интереса, а остварује се доношењем и реализацијом програма развоја спорта. Јединице локалне самоуправе доносе своје програме развоја спорта којима се утврђују основни правци, стратегија развоја и остваривање општег интереса у спорту.

''Спорт је растући социјални и економски феномен који увелико доприноси стратешким циљевима солидарности и напретка Еуропске уније'', овако је назначена важност спорта у Бијелој књизи о спорту Европске комисије. Из овога се види да је спорт једна сложена друштвена појава којој се у свим развијеним земљама свијета поклања велика пажња. Можемо слободно рећи да је разлог за такав однос његов изузетно велики утицај на све сегменте живота. Превасходно и најчешће се у први план истиче позитивно дјеловање спорта на психофизичко здравље, али му се веома често приписују и да има утицај каo пропагадно, финансијско и политичко средство за остваривање циљева. Посебна специфичност спорта је да кроз квалитетно и дугорочно планирање и реализацију систематских акција, као и племенитих намјера појединаца, ствара младе генерације као друштвено одговорне особе које ће бити у функцији да утичу на посебан сегмент друштва,

то је здравствено-социјални. Он је доста условљен објективно расположивим финансијским средствима, квалитетом организовања и бројем правих експерата ангажованих на рјешавању стручних проблема. Спорт повезује појединце, породице, заједнице, регионе и цјелокупни народ. Када се људи баве спортом они се играју, радују и тада испољавају најбоље људске особине које долазе до посебног изражаја: лојалност, толеранција, другарство, тимски рад, посвећеност и упорност.

Због свега тога је основни задатак локалне заједнице да осигура могућност да сви грађани општине Ново Горажде имају слободан приступ спорту гдје год да живе и без обзира на њихову способност. Укупна материјална ситуација нашег друштва, узрок су стања у коме сви немају подједнаке шансе да се баве организованим спортским активностима - кроз активности у спортским клубовима. Издвајања средстава за чланарине, куповину спортске опреме још увијек нису и не могу бити приоритет у текућим мјесечним издацима просјечне породице.

Овај документ ће се базирати на документима и планским анализама који су спровођени у општини Ново Горажде и другим градовима и општинама земаља у окружењу са могућностима и прилагођавања са овдашњом ситуацијом и приликама.

2. ОСНОВНИ ПРАВЦИ ПРОГРАМА

2.1. ВИЗИЈА

Визија Програма развоја спорта општине Ново Горажде је обогаћивање живота свих грађана Општине кроз спорт.

2.2. МИСИЈА

Мисија је остваривање одрживог спортског система у општини Ново Горажде и то на начин да што више дјеце упражњава спорт, да што више одраслих учествује у њему и да имамо више побједника на спортским такмичењима.

Када остваримо све наше приоритете општина Ново Горажде ће имати:

- више дјеце у спорту и рекреацији;

- више одраслих у спорту и рекреацији;

- више побједника на разним такмичењима;

- здравију популацију;

2.3. ПРИСТУП

Улога Општинске управе Ново Горажде је да предводи, инвестира и омогућава спортском систему да оствари циљеве и приоритете које је овај Програм дефинисао. Улога локалне заједнице је да:

даје јасне смјернице, поставља изазове спортском сектору у подизању нивоа, признавању и дијељењу најбоље праксе, вреднује успјех, обједињава и координира цјелокупан систем спорта у општини Ново Горажде;

подиже капацитете свих чиниоца спортског система, помаже клубовима у организовању спортских такмичења, ради на развоју и унапређењу спортске инфраструктуре, подиже капацитете свих ресурса у спорту, бави се истраживањима и прати примјере добре праксе;

инвестира у спорт и рекреативне активности да би се остварили зацртани резултати, прати успјехе цјелокупног система спорта у Новом Горажду и транспарентно финансира спортске организације којима је општински буџет извор средстава и то на основу јасних критеријума и подноси извештаје о коришћењу средстава из фондова пореских обвезника.

2.4. ОЧЕКИВАНИ ИСХОДИ

До 2025. године желимо да постигнемо следеће:

70% дјеце школског узраста учествују у организованом спорту најмање 3 сата недељно;

више омладине укључено је у спорт и рекреацију;

више грађана општине Ново Горажде укључено у физичко вјежбање у спортским клубовима или организацијама које се баве рекреативним вјежбањем;

40% одраслих учествује барем једном недељно у спорту и рекреацији;

више побједника на разним такмичењима;

повећање броја спортиста и спортских клубова;

подизање капацитета спорта уз успостављање кохерентног система финансирања спорта на свим нивоима, уз поштовање утврђених критеријума;

прецизније и јасније дефинисање критеријума за финансирање спорта на јаван и транспарентан начин;

наставак усмјеравања буџетских средстава ка најспособнијим организацијама које су спремне да пруже резултате нашем спорту и рекреацији;

успостављање система самоодрживости спортских организација унапређењем и јачањем партнерства између спортског и пословног сектора;

повећа учешће особа са инвалидитетом, како у систему врхунског спорта тако и у систему рекреативног вјежбања;

омогући бољу координацију између свих чинилаца спортског система у Новом Горажду и поштовање Програма и свих прописа који регулишу област спорта;

укључење већег броја жена које учествују у руковођењу спортским организацијама, клубовима и установама физичке културе;

унаприједи, уреди и изгради недостајућа спортска инфраструктура;

подрже спортске организације да планирају и дијеле ресурсе и објекте са другим спортским организацијама, посебно у случајевима када то умањује трошкове и обезбјеђује боље услуге за све учеснике у систему спорта;

да се смањи утицај негативних појава у спорту;

да повеже спорт, туризам и животну средину;

да заједно са медијима промовише праве вриједности и приближи значај бављења спортом свим грађанима општине Ново Горажде.

3. ФОКУС

Програм за развој спорта општине Ново Горажде ће своје дјеловање посебно фокусирати на неколико тема и то:

3.1. МЛАДИ

Циљ је да млади развију љубав према спорту и рекреацији која ће водити ка њиховом доживотном учешћу или у спорту или у рекреацији.

3.2. ВРХУНСКИ СПОРТ

Циљ је да се идентификују најталентованији спортисти општине Ново Горажде, да се повежу наука и пракса ради постизања врхунских спортских резултата и да се талентима и већ рангираним врхунским спортистима омогући несметан развој и напредак у свим узрасним категоријама.

3.3. РЕКРЕАЦИЈА

Желимо способан, одржив и координиран рекреативни сектор који може да обезбједи квалитетне могућности за учешће у својим програмима за што већи број грађана општине Ново Горажде.

3.4. СПОРТСКА ИНФРАСТРУКТУРА

Циљ је да се развије и унаприједи спортска инфраструктура у општини Ново Горажде.

На подручју општине Ново Горажде спортска инфраструктура у значајној мјери није изграђена и опремљена, посебно када су у питању терени за фудбал, и изражена је потреба да се већа пажња усмјери ка опремању и уређењу постојећих спортских капацитета, али и изградњи нових спортских објеката сходно могућностима и потребама у различитим дијеловима општине Ново Горажде. Подизање капацитета спортске инфраструктуре је заједничка обавеза свих чиниоца који брину о спорту а посебно је незаобилазна функција републичких институција, прије свега ресорног министарства.

4. ИЗАЗОВИ ЗА РЕАЛИЗАЦИЈУ ПРОГРАМА

Спорт у општини Ново Горажде функционише у веома комплексном окружењу које се мијења и отвара многе изазове.

За успјешно инплементирање приоритета Програма потребно је јасно препознати изазове и дефинисати начине за њихово превазилажење.

4.1. ПРОМЈЕНА НАВИКА

Раст интересовања дјеце за рачунаре и друштвене мреже може довести до опадања интересовања за учешћем у спортским активностима укупно, а може довести и до помјерања њиховог интересовања ка групама тзв. неформалних спортова.

4.2. ПРОМЈЕНЕ ДЕМОГРАФСКЕ СЛИКЕ НОВОГ ГОРАЖДА

Резултати пројекција становништва за период 2011–2041. указују да ће у наредних тридесет година становништво и даље бити изложено дјеловању процеса демографског старења. Удио младих је низак и са тенденцијом даљег пада, док је удио старих висок и стално расте у укупној популацији.

Старење становништва ће захтјевати омогућавање више спортских и рекреативних олакшица и погодности за старије грађане општине Ново Горажде.

4.3. ОДРЖИВОСТ И СПОСОБНОСТ ОРГАНИЗАЦИЈЕ

Спорт и рекреација имају ограничене ресурсе, а често имају и веома уску базу за приходовање, тако да је одрживо финансирање функционални приоритет.

Изазови у финансирању спорта су вишеструки: девастирана економија и пад стандарда; недостајућа спортска инфраструктура; ограничења у спонзорству фирмама које се баве производњом алкохола и дувана; велико „црно тржиште“ у области спортских кладионица и уопште игара на срећу из чијег прихода се дјелимично финансира спорт. С друге стране, раст интересовања за клађење на домаће и иностране спортске догађаје има потенцијал да угрози интегритет спорта кроз намјештање мечева, нелегално клађење и друге облике корупције

Посебан изазов за развој спорта у општини Ново Горажде може да буде насиље на спортским приредбама, које је тренутно занемараљиво али догађаји у окружењу изазивају опрезност. Сви инциденти утичу и на пословање спортских организација – на дуги рок утичу на одбијања спонзора да уђу у систем финансирања и подршке спорту.

Има примјера да лошим, нестручним и неетичким радом на спорт утичу и неке школе спорта, клубови и организације које се баве рекреацијом грађана. У крајњем, то може да доведе до престанка бављења спортом у популацији младих. То, у комбинацији са новим стиловима живота младих и изазовима које пружа модерно друштво (социјалне мреже, играње видео игара, гледање телевизијског програма...), може довести до озбиљног смањења мотивисаности младих људи да се баве физичким вјежбањем.

Многи спортски објекти се, због неадекаватног управљања и одржавања у вријеме кризе, налазе у веома лошем стању. Програмом је предвиђено унапређење капацитета постојећих објеката. Такође, предвиђено је и да се, на бази урађене анализе постојећег стања, обави категоризација спортских објеката како би се дефинисали приоритети при планирању обнове и евентуалне изградње нових објеката.

5. СТРАТЕШКИ ОКВИР

Програм развоја спорта општине Ново Горажде је комплементаран са раније усвојеним документима прије свега са Стратегијом развоја Општине Ново Горажде до 2027. године и полазећи од чињенице да у Стратегији нису утвђене стратешке одреднице него само неколико упроштених информација о стању спорта у Новом Горажду, овај Програм доноси детаљне садржаје који су усклађени са ранијим приоритетима, уз избјегавање преклапања.

Законом о спорту Републике Српске је уређена област спорта у складу са европским стандардима и прописима чији је развој био изузетно динамичан у протеклом периоду, уз усаглашавање са националним прописима и консензус свих релевантних субјеката спорта да се област спорта уреди на системски цјеловит и свеобухватан начин. Овим Законом детаљно су уређена права и обавезе спортиста и осталих физичких лица у систему спорта, питања везана за правни положај, организацију и регистрацију правних лица у систему спорта; детаљно су разрађени општи интерес, као и потребе и интереси грађана у области спорта; успостављено је јасно и транспарентно финансирање; дат је основ за нужне категоризације у области спорта; опредјељено је доношење програма развоја спорта у Републици Српској; прецизиран и унапређен режим школског спорта; успостављен је свеобухватан режим у погледу статуса, функционисања и одржавања спортских објеката; прецизиран је режим организовања спортских приредби; прописано је вођење евиденција ради посједовања релевантних података из ове области; успостављен је надзор над радом организација у области спорта и уређена су питања у вези са евидентирањем и приватизацијом у области спорта. Након доношења Закона о спорту, готово је у цјелости реализован процес доношења свих подзаконских аката, чиме је област спорта у нормативном смислу заокружена.

6. ЧИНИОЦИ СИСТЕМА СПОРТА У НОВОМ ГОРАЖДУ И ПРАВНИ ОКВИР У КОЈЕМ ДЈЕЛУЈЕ СИСТЕМ

Чиниоци система спорта у општини Ново Горажде дјелују у два сектора, Институционалном и спортском друштву ``Раднички``и клубовима.

Институционални сектор представља Одсјек за финансије, управљање развојем, привреду и друштвене дјелатности Општинске управе Ново Горажде.

Спортско друштво ``Раднички``и клубови представљају спортисте који су чланови клубова, спортских удружења, секција и других видова повезивања и удруживања особа које се баве спортом професионално, аматерски или рекреативно.

Спортска удружења и клубови који тренутно егзистирају на подручју Општине Ново Горажде су:

СПОРТСКО ДРУШТВО ``РАДНИЧКИ``

ФУТСАЛ КЛУБ ``РАДНИЧКИ``

КАРАТЕ КЛУБ ``ИПОН``

Задаци и правци дјеловања локалне самоуправе везане за спорт дефинисани су Законом о спорту, Законом о локалној самоуправи, Статутом општине Ново Горажде, Одлуком о финансирању/суфинансирању у области спорта и физичке културе општине Ново Горажде све у циљу нормативног и суштинског уређења система спорта у Новом Горажду.

У Републици Српској, а самим тим и у општини Ново Горажде основни правни акт којим се регулише област спорта јесте Закон о спорту („Службени гласник Републике Српске”, бр. 79/20), Закон о локалној самоуправи („Службени гласник Републике Српске”, бр: 97/16 и 36/19).

Поред ових закона, за област спорта у погледу правног уређења, од непосредне важности су и сљедећи акти:

1. Статут општине Ново Горажде (Службени гласник Општине Ново Горажде, бр: 4/15 и 4/17)

2. Одлука о финансирању/суфинансирању у области спорта и физичке културе општине Ново Горажде .

Општинска управа Ново Горажде има посебно значајно мјесто у примјени Програма. Законом о спорту је дефинисано да је обавеза сваке јединице локалне самоуправе да донесе свој Програм развоја спорта који ће бити у сагласности са Програмом који је усвојила Скупштина Републике Српске, а да ће се у расподјели средстава водити рачуна о критеријумима и да ће цио процес бити јаван и транспарентан. Програм предвиђа сужавање простора за коришћење тзв. дискреционих права која су често и извор корупције. Програмом се посебно инсистира да се води рачуна како се троши новац из буџета и да успоставе јасне процедуре за праћење токова новца у спорту и поштовање свих позитивних законских и подзаконских прописа.

Спортско друштво Раднички и спортска удружења су организације у области спорта са подручја општине Ново Горажде, које се оснивају ради уређивања и остваривања спортских питања од заједничког интереса, који директно сарађују са Општинском управом и координишу активности између њих и спортских клубова.

Спортски клубови су основна ћелија система спорта у општини Ново Горажде у којима се може сагледати реалан живот спортиста и који су данас оптерећени многим проблемима. Управо су спортски клубови тренутно највише угрожени, оптерећени су разним наметима и нормативом који диктира Министарство омладине и спорта, другим законским прописима који на директан или индиректан начин утичу на рад спортског клуба, хроничним недостатком финансијских средстава, оптерећени су и одливом квалитетног спортског кадра у велике градове који им пружају боље услове за живот, студирање и већу могућност у запошљавању.

7. ПРИОРИТЕТИ ПРОГРАМА

Програмом су дефинисане четири приоритетне области.

Приоритети овог Програма су:

- Развој спорта дјеце и омладине;

- Развој и унапређење врхунског спорта;

- Развој и унапређење рекреативних програма;

- Развој и унапређење спортске инфраструктуре

Имплементација Програма захтјева тимски рад и заједничке активности свих чинилаца спортског система општине Ново Горажде, а улога локалне заједнице је да обезбједи јасно дефинисане правце дјеловања. Да би задатак био успјешно обављен, морамо имати јасна правила у финансирању реализације примјене Програма, која неће бити оптерећена личним или било којим другим интересима, већ ће бити усмјерена искључиво ка јасно дефинисаним критеријумима, а у центру пажње је спортиста.

7.1. РАЗВОЈ СПОРТА ДЈЕЦЕ И ОМЛАДИНЕ

Примјеном Програма за развој спорта општине Ново Горажде за период 2021-2025. године у области развоја спорта дјеце и омладине желимо:

да млади општине Ново Горажде развију љубав према спорту и рекреацији која ће их водити ка њиховом доживотном учешћу у перманентним физичким активностима;

да се основе за учешће у спорту успостављају током раних година и у том смислу ће локална самоуправа подржавати организације које омогућавају квалитетне програме за основне покрете и базичне спортске вјештине за дјецу до 14 година;

да обезбједимо јасне смјернице за родитеље, учитеље, тренере и друге волонтере, како бисмо помогли да се подигне квалитет рада у спорту за дјецу и охрабримо клубове да обезбједе окружење прилагођено породицама, да би дјеца и родитељи добили квалитетније програме у спорту;

да подржимо образовни сектор да обезбједи више квалитетних спортских могућности за дјецу, показујући им на који начин спорт може да побољша образовне резултате и јачајући везе међу школама, клубовима и другим институцијама;

да одржимо спортове и манифестације које привлаче младе људе и промовишемо изградњу инфраструктуре и простора, како би млади људи имали бољи приступ спортским могућностима;

да нађемо начине да задржимо младе људе у спортским активностима и после завршетка школовања;

да промивишемо здравље дјеце и омладине на свим нивоима.

Општи циљ: Унапређен школски спорт.

Посебни циљеви:

Побољшани материјално-технички услови за реализацију школског спорта;

Повећан број спортских секција и других ваннаставних спортских и рекреативних активности у оквиру школског спорта;

Повећано учешће ученика на школским спортским такмичењима, приредбама и манифестацијама;

Побољшан стручно педагошки рад и унапређена институционална сарадња у оквиру школског спорта;

Подстакнуто значајније укључивање школа у реализацију и унапређење школског спорта;

Побољшано медијско праћење и промоција школског спорта у циљу његовања културе спортског понашања, фер плеја, сарадње, толеранције и поштовања различитости на спортским теренима и поред њих.

Мјерење успјеха у 2025. години: бројем младих људи који учествују у спорту и рекреативним активностима кроз иницијативе које су подржали наши партнери.

7.2. РАЗВОЈ И УНАПРЕЂЕЊЕ ВРХУНСКОГ СПОРТА

Програмом желимо да се идентификују и развију најталентованији спортисти општине Ново Горажде и да већ категорисани врхунски спортисти имају врхунске услове за њихово спортско усавршавање и да побјеђују на спортским такмичењима широм Републике Српске, БиХ, региона и Европе.

Примјеном Програма развоја спорта за период 2021-2025. године у области спорта желимо да:

финансирамо оне спортске организације и спортисте који су способни да постигну изузетне резултате, окупе и тренирају велики број спортиста;

обезбједимо спортистима услове за тренинг по највишим стандардима, како би они били спремни за такмичења;

обезбједимо спортистима услове, ресурсе и могућности у циљу максималног испољавања њихових потенцијала;

привучемо и ангажујемо тренере врхунске класе и помоћно особље у систем врхунског спорта, у циљу подизања капацитета клубова;

Инсистирамо на перманентној едукацији тренера ангажованих у систему општине Ново Горажде, како кроз неформално образовање, тако и кроз повезивање клубова;

помогнемо клубовима да препознају таленте, осмисле квалитетне програме за њихов развој и коначно да развију будуће таленте, омогућујући специјалистичке и техничке савјете на пољу идентификације и развоја талената;

Општи циљ: наставак обезбјеђивања услова за развој спорта и стварање услова за развој професионалног спорта.

Посебни циљеви:

- Подигнути капацитети стручног рада у области спорта;

- Створени услови за одржавање врхунског резултата;

- Развој спортисте до врхунског резултата;

- Дефинисана и унапређена област професионалног спорта;

Мјерење успјеха у 2025. години: према броју остварених резултата спортиста у оквиру система врхунског спорта; броју спортиста у оквиру система врхунског спорта; броју едукованих спортских стручњака.

7.3. РАЗВОЈ И УНАПРЕЂЕЊЕ РЕКРЕАТИВНИХ ПРОГРАМА

Лисабонска конвенција из 1998, Бијела књига о спорту из 2004, Препорука Свјетске здравствене организације о исхрани и физичкој активности из 2007. биле су полазиште за политичку одлуку ЕУ у децембру 2010. године да до 2020. године покрене нових 100 милиона европљана на редовну физичку активност. Редовна физичка активност је основ за очување и унапређење здравља, а „спорт за све“ препознају као основно средство у реализацији тих циљева.У приоритетне задатке сваке државе убрајају се јавно-здравствене активности у циљу промоције здравих стилова живота и пружање могућности свим грађанима да се баве спортским активностима.

Примјеном Програма развоја спорта за период 2021-2025. године у области рекреације желимо да:

створимо способан, одржив и координисани сектор који ће се бавити рекреацијом свих грађана општине Ново Горажде, који ће створити квалитетне могућности за учешће већег броја грађана;

дамо младима прилику да се баве рекреативним вјежбањем и да стекну навику и потребу која ће трајати цијелог живота;

повећамо могућности за бављење рекреативним активностима код младих људи улагањем у организације, манифестације и акивности које су блиске омладини;

инвестирамо у рекреативне организације које могу да мобилишу већи број грађана општине Ново Горажде за учешће у рекреативним активностима.

Општи циљ: повећан обухват бављења спортом у свим сегментима становништва посебно дјеце, младих, жена, особа са инвалидитетом и старих.

Посебни циљеви:

Подстакнута и ојачана свијест о важности редовне физичке активности;

Побољшани материјално-технички услови у циљу доступности свим грађанима да се баве спортом;

Израђени стандарди у оквиру „спорта за све“ и унапређени стручни потенцијали са циљем израде критеријума за финансирање спорта за све;

Унапријеђена сарадња са школским спортом, врхунским спортом, радничким спортом и спортом на селу у циљу повећања обухвата бављења спортом у свим сегментима становништва посебно дјеце, младих, жена, особа са инвалидитетом и старих;

Унапријеђена сарадња са савезима пензионера, невладиним организацијама и гранским спортским савезима ради повећања обухвата и развоја нових облика и садржаја који су намијењени старим особама у функцији одржавања здравља, виталности и дигнитета.

Мјерење успјеха у 2025. години: према броју грађанки и грађана општине Ново Горажде који учествују у рекреацији кроз иницијативе које подржавају наши партнери.

7.4. РАЗВОЈ И УНАПРЕЂЕЊЕ СПОРТСКЕ ИНФРАСТРУКТУРЕ

Програмом желимо да се унаприједи спортска инфраструктура у општине Ново Горажде.

Примјеном Програма развоја спорта за период 2021-2025. године у области спортске инфраструктуре желимо да:

Новоизграђену спортску – балон дворану ставимо у функцију мултифункционалне спортске сале;

Изградимо спортске објекте од значаја за општине Ново Горажде прије свега спортске објекте за рекреацију у удаљеним мјесним заједницама, трим и бициклистичку стазу;

Реконструишемо, обновимо и адаптирамо постојеће спортске објекте и терене на територији општине Ново Горажде;

Изградимо фудбалски терен са вјештачком травом,

Учествујемо у изградњи спортске инфраструктуре која недостаје у школама,

Створимо услове за развој атлетског спорта,

Успоставимо базу података, односно евидентирамо постојеће стање спортске инфраструктуре.

Општи циљ: развијена спортска инфраструктура.

Посебни циљеви:

Успостављена потпуна база података, односно евидентирање постојећег стања спортске инфраструктуре;

Системски планирана инфраструктура;

Плански изграђени нови и реконструисани постојећи спортски објекти.

Мјерење успјеха у 2025. години: по броју реновираних и новоизграђених спортских објеката у општини Ново Горажде; броју обезбјеђених додатних средстава из међународних и домаћих фондова за изградњу спортске инфраструктуре; успостављене базе података.

8. ОСТАЛИ ЦИЉЕВИ

Поред наведених приоритета, Програм ће бити усмјерен и ка другим сегментима система спорта у општини Ново Горажде и инсистираће се на реализацији свих наведених циљева. Напомињемо да редослијед циљева не значи и приоритет, већ се сви циљеви налазе у корпусу једнаке важности.

8.1. ТУРИЗАМ, ЖИВОТНА СРЕДИНА

Општи циљ: унапријеђен однос спорта, туризма и животне средине.

Посебан циљ: подстакнуте и ојачане везе спорта, туризма и животне средине.

8.2. МЕДИЈИ У СПОРТУ

Општи циљ: унапријеђена улога и одговорност медија за развој спорта.

Посебни циљеви:

Медијска промоција спорта као здравог начина живота и мотивација грађана за бављење рекреативним активностима;

Стручно усавршени новинари;

Подигнута свијест грађана о позитивним вриједностима спорта.

8.3. НЕГАТИВНЕ ПОЈАВЕ У СПОРТУ

Општи циљ: унапријеђене мјере за спречавање свих негативних појава у спорту (насиље, допинг, намјештање мечева, нелегално клађење).

Посебни циљеви:

1. Борба против манипулација на спортским такмичењима;

2. Антидопинг и борба против других негативних појава у спорту.

9. СПРОВОЂЕЊЕ, ПРАЋЕЊЕ, ОЦЈЕЊИВАЊЕ И ИЗВЈЕШТАВАЊЕ

9.1. СПРОВОЂЕЊЕ

Примјена Програма је дефинисана годишњим планом, који ће се доносити одмах по усвајању Буџета за наредну годину. Тим планом јасно су дефинисани општи и посебни циљеви, мјере и активности за њихову реализацију, институције задужене за њихову реализацију, временски оквири и, коначно, процјена потребних материјалних средстава за њихову реализацију. Једногодишњи Програм инвестирања у изградњу, реконструкцију и адаптацију спортских објеката усваја Скупштина општине Ново Горажде на приједлог начелника Општине.

9.2. ПРАЋЕЊЕ

Праћење се спроводи у редовним временским интервалима, у складу са Пословником Скупштине Општине кроз подношење Информација Скупштини.

Континуирано праћење обезбједиће наставак подизања нивоа квалитета, како у погледу наших резултата, тако и резултата наших партнера.

9.3. ОЦЈЕЊИВАЊЕ

Оцјењивањем се утврђује напредак у спровођењу Програма и предлажу корективне мјере и измјене током спровођења. Оцјењивање се спроводи редовно, једном годишње, коришћењем различитих извора података, укључујући годишњи извјештај о раду као основни извор података, а на основу дефинисаних показатеља. Интерне информације се систематски упоређују са екстерним изворима информација, попут интервјуа, истраживања јавног мњења и других извора. У зависности од врсте показатеља, процјењују се реализација и ефекти планираних и реализованих активности, као и институционалне и законодавне промјене. Преглед се представља према степену реализације активности:

спроведена – оцјена значи да је активност реализована у складу са очекивањима и да нису потребне додатне мјере;

дјелимично спроведена – оцјена значи да је активност реализована, али да су потребне додатне мјере да би се квалитет учинка унапредио до планираног нивоа;

није спроведена – оцјена значи да активност није реализована и да су потребне мјере да би се планирана активност реализовала.

Кроз годишње Информације, Скупштина оцјењује степен спровођења активности о чему извјештава начелник Општине као предлагач програма. Уколико буде потребно, Скупштина Општине може ревидирати Програм у циљу унапређења његове ефективности и одрживости. По истеку периода предвиђеног за спровођење Програма, оцјена садржи препоруке, закључке, научене лекције и приказује најбољу праксу по питању спровођења Програма.

9.4. ИЗВЈЕШТАВАЊЕ

Начелник општине Ново Горажде је у обавези да годишње израђује и предлаже Скупштини на усвајање Информацију која детаљно сагледава степен спровођења циљева и активности, проблема и изазова дефинисаних овим Програмом.

Неведена информација обухвата сва четири приоритета Програма.

10. ФИНАНСИЈСКИ ЕФЕКТИ ПРОГРАМА

Програм развоја спорта у општини Ново Горажде финансира се из буџета Општине са следећих буџетских ставки:

- Средства за спорт по Одлуци о расподјели

- Средства за финансирање физичке културе - резерва

- Школски спорт

- Инвестиције у спортске објекте

Износ средстава зависиће од усвојеног Буџета општине Ново Горажде за текућу годину и распоређиваће се на основу Одлуке о финансирању/суфинансирању у области спорта и физичке културе.

На основу члана 98. Пословника Скупштине општине Ново Горажде („Службени гласник општине Ново Горажде“, број: 6/05, 3/09 и 4/17), Скупштина општине Ново Горажде на првој редовној сједници, одржаној дана 22.03.2022. године д о н о с и:

**З А К Љ У Ч А К**

1. Усваја се Извјештај о раду и финансијском пословању ЈУ Народна библиотека „Божидар Горажданин“ Ново Горажде за 2020. годину (у даљем тексту: Извјештај).
2. Извјештај из тачке 1. овог Закључка чини саставни дио Закључка.
3. Овај Закључак ступа на снагу осмог дана од дана његовог објављивања у „Службеном гласнику општине Ново Горажде.“

**Број: 01/1-052-1-11/22**

**Ново Горажде, 22.03.2022. године**

**ПРЕДСЈЕДНИК**

**Ибрахим Дрљевић , с.р**

На основу члана 19. став (1) тачка 1) Закона о систему јавних служби („Службени гласник Републике Српске“ број 68/07, 109/12 и 44/16), Скупштина општине Ново Горажде на првој редовној сједници одржаној дана 22.03.2022. године д о н о с и :

**З А К Љ У Ч А К**

1. Даје се сагласност на Програм рада ЈУ Народна библиотека „Божидар Горажданин“ Ново Горажде за 2021. годину.
2. Програм из тачке 1.овог Закључка чине саставни дио овог Закључка.
3. Овај Закључак ступа на снагу даном доношења, а биће објављен у „Службеном гласнику општине Ново Горажде“.

**Број: 01/1-052-1-12/22**

**Ново Горажде, 22.03.2022. године**

**ПРЕДСЈЕДНИК**

**Ибрахим Дрљевић , с.р**

На основу члана 98. Пословника Скупштине општине Ново Горажде („Службени гласник општине Ново Горажде“, број: 6/05, 3/09 и 4/17), Скупштина општине Ново Горажде, на првој редовној сједници, одржаној дана 22.03.2022. године, д о н о с и

**З А К Љ У Ч А К**

1. Овлашћује се предсједник Скупштине општине Ново Горажде да од Министарства управе и локалне самоуправе Републике Српске затражи мишљење о примјени члана 14. став (1) тачка ч) Закона о административним таксама („Службени гласник Републике Српске“, број: 100/11, 103/11, 67/13 и 123/20) у контексту права Републичке управе за геодетске и имовинско-праве послове да наплаћује административну таксу за издавање преписа посједовног листа који по својој суштини представља извод из евиденције овог органа управе.
2. Овај Закључак ступа на снагу даном његовог доношења и биће објављен у „Службеном гласнику општине Ново Горажде“.

**Број: 01/1-052-1-14/22**

**Ново Горажде, 22.03.2022. године**

**ПРЕДСЈЕДНИК**

**Ибрахим Дрљевић , с.р**

**Начелник**

На основу члана 18. и 90. Закона о јавним набавкама БиХ (Службени гласник БиХ, бр: 39/14), члана 59. Закона о локалној самоуправи РС („Службени гласник РС,“ бр: 97/16 и 36/19), чланова 56. и 65. Статута општине Ново Горажде („Службени гласник општине Ново Горажде“ , бр: 3/15 и 3/17), члана 9. Правилника о јавним набавкама Општинске управе општине Ново Горажде („Службени гласник општине Ново Горажде“, бр: 16/15), чланова 6. и 8. Правилника о поступку директног споразума („Службени гласник општине Ново Горажде“, бр: 6/15), a по Захтјеву Одсјека за просторно уређење и стамбено-комуналне послове, број: 02/5-404-10/22. од дана 08.03.2022. године, Начелник општине Ново Горажде д о н о с и:

О Д Л У К У

о покретању поступка јавне набавке

Члан 1.

Покреће се поступак јавне набавке радова: „Радови на поправци локалних путева у МЗ Копачи, МЗ Оглечева и МЗ Устипрача“.

Члан 2.

Поступак јавне набавке из члана 1. ове Одлуке спровешће се поступком Директног споразума из члана 90. Закона о јавним набавкама Босне и Херцеговине.

Члан 3.

Процијењена вриједност јавне набавке из члана 1. ове Одлуке износи 6.000,00 КМ без урачунатог пореза на додатну вриједност (ПДВ).

ЈРЈН: 45233140-2– Радови на путевима.

Члан 4.

Издатак из претходног става је планиран у Привременом Плану јавних набавки за период јануар – март 2022. године, а средства за ове сврхе су обезбијеђена у Буџету општине на конту 4125.

Члан 5.

На основу ове Одлуке, Начелник општине ће упутити Захтјев за достављање понуде понуђачу/понуђачима.

Члан 6.

Ова Одлука ступа на снагу даном доношења и биће објављена у “Службеном гласнику“ општине Ново Горажде.

**Број: 02/1-404-10/22**

**Ново Горажде, 10.03.2022. године**

**НАЧЕЛНИК**

**Мила Петковић , с.р**

На основу члана 70. и члана 90. Закона о јавним набавкама („Службени гласник БиХ“, број: 39/14), члана 59. Закона о локалној самоуправи РС („Службени гласник РС,“ бр: 97/16, 36/19 и 61/21), члана 56. и 65. Статута Општине Ново Горажде („Службени гласник Општине Ново Горажде“, број: 4/15), члана 8. Правилника о поступку директног споразума општине Ново Горажде („Службени гласник Општине Ново Горажде“, број: 6/15) и понуде број: 01/22 од дана 15.03.2022. године, Начелник општине Ново Горажде

д о н о с и:

**О Д Л У К У**

**о прихватању понуде у поступку јавне набавке путем Директног споразума**

I.

Прихвата се понуда понуђача **Агенција за геодетске послове** **“ГЕОПЛАН“ Вишеград**, улица Николе Тесле број 8, 73240 Вишеград, понуда број: 01/22 од дана 15.03.2022. године, у поступку јавне набавке путем Директног споразума за доставу понуде – услуга – за геодетске услуге ангажовања геометара за геодетско обиљежавање парцела општине Ново Горажде и припрему за премјер непокретности у 2022. години, у укупном износу од **3.500,00 КМ без урачунатог ПДВ-а,** односно у износу од **4.095,00 КМ са урачунатим ПДВ-ом**.

II.

На основу ове Одлуке, Начелник општине Ново Горажде ће као уговорни орган, закључити Уговор о директном споразуму са понуђачем из члана I. ове Одлуке.

III.

Ова Одлука ступа на снагу даном доношења и биће објављена у „Службеном гласнику Општине Ново Горажде“.

**Образложење**

Поступак јавне набавке покренут је Одлуком о покретању поступка јавне набавке број: 02/1-404-8/22. од дана 08.03.2022. године за јавну набавку геодетских услуга: „Ангажовање геометара за геодетско обиљежавање парцела општине Ново Горажде и припрема за премјер непокретности у 2022. години“.

Јавна набавка је проведена путем поступка мале вриједности: Директни споразум. Процијењена вриједност јавне набавке без ПДВ-а износи **3.531,91 KM**.

У складу са Правилником о поступку директног споразума општине Ново Горажде проведен је поступак јавне набавке за мале вриједности путем директног споразума.

На основу указане потребе за геодетским услугама ангажовања геометара за геодетско обиљежавање парцела општине Ново Горажде и припрему за премјер непокретности у 2022. години, упућен је писмени захтјев за достављање приједлога понуде понуђачу **Агенција за геодетске послове** **“ГЕОПЛАН“ Вишеград.**

Понуђач **Агенција за геодетске послове** **“ГЕОПЛАН“ Вишеград** је доставио тражену понуду за набавку геодетских услуга - Ангажовање геометара за геодетско обиљежавање парцела општине Ново Горажде и припрема за премјер непокретности у 2022. години, у износу од **3.500,00 КМ без ПДВ-а**.

Уговорни орган је оцијенио да је понуда понуђача **Агенција за геодетске послове** **“ГЕОПЛАН“ Вишеград**, улица Николе Тесле број 8, 73240 Вишеград у износу од **3.500,00 КМ без ПДВ-а** у оквиру процијењене вриједности, те се иста у цјелости прихвата.

**Поука о правном лијеку:**

Против ове Одлуке може се изјавити жалба, најкасније у року од 5 (пет) дана од дана пријема исте.

**Број: 02/1-404-8-2/22**

**Ново Горажде, 18.03.2022. године**

**НАЧЕЛНИК**

**Мила Петковић , с.р**

На основу члана 240. став (4) Закона о раду („Службени гласник Републике Српске“, број: 1/16, 66/18, 91/21 и 119/21), а у складу са чланом 6. Посебног колективног уговора о измјенама Посебног колективног уговора за запослене у области локалне самоуправе Републике Српске („Службени гласник Републике Српске“, број: 8/22), начелник општине Ново Горажде и Синдикат Општинске управе општине Ново Горажде закључили су дана 10.03.2022. године

**К О Л Е К Т И В Н И У Г О В О Р**

**о измјенама Колективног уговора код послодавца општине Ново Горажде**

**Члан 1.**

У Колективном уговору код послодавца општине Ново Горажде („Службени гласник општине Ново Горажде“, број: 6/17, 4/20 и 6/21), члан 3. мијења се и гласи:

„Члан 3.

(1) Плата запослених састоји се од основне плате и увећања плате прописаних колективним уговором.

(2) Плата из претходног става представља бруто плату.

(3) У свим елементима који чине плату из става (1) овог члана садржани су порез на доходак и доприноси.

(4) Плата из става (1) овог члана, умањена за порез на доходак и доприносе је нето плата радника.

(5) Бруто основна плата се увећава за сваку навршену годину стажа осигурања – до навршених 25 година стажа 0,3%, а након навршених 25 година стажа свака наредна година 0,5%.

(6) Цијена рада у општини Ново Горажде износи 110,00 КМ.“

**Члан 2.**

Члан 4., мијења се и гласи:

„Члан 4.

(1) Коефицијент за обрачун основне плате запосленог утврђује се у распонима и разврстава у платне групе у зависности од потребног стручног знања, сложености послова, самосталности у раду и степену одговорности.

(2) Послови се разврставају у платне групе, са сљедећим коефицијентима за обрачун плате:

**-прва платна група** – послови на којима се захтијева стручност неквалификованог радника ---- 7,81;

**-друга платна група** – послови на којима се захтијева стручност која се стиче средњим

образовањем у трајању од три године 8,30;

**-трећа платна група** – послови на којима се захтијева стручност која се стиче средњим образовањем у трајању од четири године 9,45;

-**четврта платна група** – послови на којима се захтијева стручност која се стиче специјализацијом на основу стручности средњег образовања 10,86;

- **пета платна група** – послови на којима се захтијева стручност која се стиче вишим образовањем или високим образовањем са остварених 180 ECTS бодова или еквивалент -------------------------- 12,50;

-**шеста платна група** – послови службеника пете и четврте категорије према Уредби о категоријама, звањима и условима за обављање послова службеника у јединицама локалне самоуправе---------15,41;

-**седма платна група** послови службеника треће категорије према Уредби о категоријама, звањима и условима за обављање послова службеника у јединицама локалне самоуправе ----------------------16,00;

-**осма платна група** – послови службеника друге категорије према Уредби о категоријама, звањима и условима за обављање послова службеника у јединицама локалне самоуправе -------------------17,72;

-**девета платна група** - послови службеника прве категорије према Уредби о категоријама, звањима и условима за обављање послова службеника у јединицама локалне самоуправе -------------------19,61.

(3) Плата приправника са високим, вишим или средњим образовањем утврђује се или исплаћује у износу од 80% плате шесте, пете или треће платне групе из става (2) овог члана.“

**Члан 3.**

(1) У ставу (1) члана 7., у алинеји шест, број број и ријечи „ од 500,00 КМ“, мијењају се ријечима: „најниже плате у Републици Српској чији износ важи као утврђен на дан исплате регреса.“

(2) Алинеја 7 истог става и члама, мијења се и гласи:

„ - трошкове једног топлог оброка за вријеме једног радног дана, као и у случају обављања прековременог рада дужег од три часа дневно – у висини до 0,75% просјечне бруто плате у Републици Српској за претходну годину, за сваки радни дан запосленог, и“.

**Члан 4.**

Став (1) члана 14., мијења се и гласи:

„ (1) Запослени или његова породица имају право на помоћ у случају:

- Смрти запосленог – у висини три посљедње просјечне нето плате запослених исплаћене у општинској управи у претходној години,

- Смрти члана уже породице - у висини двије посљедње просјечне нето плате запослених исплаћене у општинској управи у претходној години,

- Тешке инвалидности запосленог која је категорисана од стране надлежног органа - у висини двије посљедње просјечне нето плате запослених исплаћене у општинској управи у претходној години,

- Дуготрајне болести или дуже неспособности за рад усљед повреде запосленог, утврђене од стране љекарске комисије - у висини једне просјечне нето плате запослених исплаћене у општинској управи у претходној години,

- Изградње надгробног споменика запосленог који је изгубио живот приликом обављања службене дужности – у висини три посљедње просјечне бруто плате запослених исплаћене у општинској управи у претходној години,

- Рођења дјетета - у висини једне просјечне нето плате запослених исплаћене у општинској управи у претходној години.“

**Члан 5.**

Члан 15., мијења се и гласи:

„Члан 15.

(1) Запосленом се исплаћује јубиларна награда за остварени стаж у општини Ново Горажде, у трајању од:

- 20 година радног стажа – у висини једне просјечне бруто плате запослених исплаћене у Општинској управи у претходној години,

- 30 година радног стажа – у висини двије просјечне бруто плате запослених исплаћене у Општинској управи у претходној години.

(2) Запосленом припада право на новчану награду за посебне резултате рада – у висини до једне бруто плате запосленог остварене у претходном мјесецу прије додјељивања награде.“

**Члан 6.**

У члану 18., ставови (2) и (3) мијењају се и гласе:

„(2) Висина отпремнине зависи од дужине рада запосленог код послодавца и износи:

- за рад од двије до десет година – 35% просјечне мјесечне нето плате запосленог, исплаћене у посљедња три мјесеца прије престанка радног односа, за сваку навршену годину рада,

- за рад од десет до двадесет година – 40% просјечне мјесечне нето плате запосленог, исплаћене у посљедња три мјесеца прије престанка радног односа, за сваку навршену годину рада,

- за рад од двадесет до тридесет година – 45% просјечне мјесечне нето плате запосленог, исплаћене у посљедња три мјесеца прије престанка радног односа, за сваку навршену годину рада,

-за рад дужи од тридесет година – 50% просјечне мјесечне нето плате запосленог, исплаћене у посљедња три мјесеца прије престанка радног односа, за сваку навршену годину рада.

(3) Висина отпремнине из става (2) овог члана не може се утврдити у износу већем од шест просјечних мјесечних нето плата исплаћених запосленом у посљедња три мјесеца прије престанка радног односа.“

**Члан 7.**

Важење Колективног уговора код послодавца општине Ново Горажде („Службени гласник општине Ново Горажде“, број: 6/17, 4/20 и 6/21), продужава се за период од двије године, од дана закључења овог Колективног уговора о измјенама Колективног уговора код послодавца општине Ново Горажде.

**Члан 8.**

Овај Колективни уговор ступа на снагу даном његовог закључења, а објавиће се у „Службеном гласнику општине Ново Горажде“.

**Број: 02/1-10-1-5/17**

**Ново Горажде, 10.03.2022. године**

**НАЧЕЛНИК**

**Мила Петковић , с.р**

Оснивач и издавач: Скупштина општине Ново Горажде. Главни и одговорни уредник Горан Петровић – секретар Скупштине општине Ново Горажде, уредник Данијела Јеремић – административни радник – оператер. Телефон: 058/430-095, факс: 058/432-100.

Службени гласник општине Ново Горажде основан је Одлуком Скупштине општине Ново Горажде број: 01/01-013-2-3/06 од 28.02.2006. године